Planerne er store for det nye byggeri i Frederikshavn. 75 nye lejligheder skal snart se dagens lys på Rimmensgade ved siden af Føtex. Det skriver Kanal Frederikshavn. Den eksisterende bebyggelse på nordsiden af Rimmensgade skal erstattes af det nye byggeri på syv etager fra Ørnevej til midt i Rimmensgade, herefter seks etager - afsluttende med fem etager nærmest torvet ved Føtex. De 75 lejligheder skal suppleres med 31 parkeringspladser i stue-/kælderetage med vejadgang fra Rimmensgade samt grønne opholdsarealer dels på tagene, dels i gårdrummet oven på parkeringspladserne. Planerne om de nye lejligheder skal behandles af politikerne i denne uge. Ifølge Kanal Frederikshavn har forvaltningen bemærket, at stueetagen mod torvet ved Føtex muligvis bør anvendes til butikker for at sikre en ordentlig afrunding af butiksområdet mod vest.

Opsummering:
Føtex i Frederikshavn får snart nye naboer, hvis planerne for de 75 nye lejligheder i Rimmensgade bliver en realitet.